**Paul Richard "Richie" Ginther**, nado o 5 de agosto de 1930 no barrio de Granada Hills, (Os Ánxeles), e finado o 20 de setembro de 1989 en Francia, foi un piloto de carreiras dos Estados Unidos. Durante a súa variada carreira, Ginther gañou o Gran Premio de México de 1965 a primeira vitoria de Honda nun Gran Premio, unha vitoria que tamén resultaría ser a única vitoria de Ginther na Fórmula 1. Ginther competiu en 54 carreiras do Campionato do Mundo de Fórmula Un, e moitas outras carreiras de F1 fora do campionato.

Inicios
-------

Richie Ginther criouse na mesma cidade californiana do futuro campión do mundo de Fórmula Un Phil Hill, e foi a través de Hill, amigo do irmán máis vello de Ginther, que Richie Ginther correu a primeira carreira. Logo de terminar a escola, en 1948 Richie Ginther seguiu os pasos do seu pai e foise a traballar para Douglas Aircraft, inicialmente no almacén de ferramentas e matrices. No seu tempo libre axudáballe a Phill Hill a reparar, manter e correr coa súa colección de coches antigos e hot rods, cando a carreira de Hill comezou a coller pulo. Ginther fixo o seu propio debut en Pebble Beach en 1951, pilotando un deportivo MG tipo T con motor Ford.

Con todo, a carreira de Ginther suspendeuse pouco despois durante dous anos debido ao servizo militar durante a Guerra de Corea. Durante este tempo adquiriu formación e experiencia en aeronaves e motores mecánicos, habilidades as que máis tarde deu un bo uso durante a súa carreira como piloto.

Fórmula Un
----------

### Ferrari

Ginther fixo o seu debut na F1 no Gran Premio de Mónaco de 1960 con Ferrari, con quen quedou ata a tempada de 1961. En setembro no Gran Premio de Italia de 1960 en Monza quedou segundo tras Phil Hill. Ginther liderou desde o inicio ata a volta 25, cando Hill pasouno e liderou ata o final.

En 1961 Ginther era o 3º piloto de Ferrari, detrás do 1º Wolfgang von Trips e o 2º Hill. Giancarlo Baghetti pilotaba o 4º coche. O director do equipo era Romulo Tavoni.

O 14 de maio de 1961, Ginther terminou segundo tras Stirling Moss no Gran Premio de Mónaco de 1961, só a 3´6 segundos por detrás, uns poucos metros.
Pilotaba o novo Ferrari con motor traseiro. Ginther clasificouse en primeiro lugar, por diante de Hill, cunha velocidade media de 113´8 km/h, e un tempo de clasificación de 1:39.3. Que eclipsou a marca anterior de 1:39.6 .

En agosto de 1961 Ginther e Baghetti foron compañeiros de equipo no Gran Premio de Pescara. O seu Ferrari lideraba na décima volta, cando se detivo nun tramo recto cunha roda picada. Ginther fixo unha velocidade media de máis de 214 km/h nos 10 km. do Autodromo Nazionale Monza en setembro de 1961, para liderar o primeiro día da clasificación para o Gran Premio de Italia de 1961. Von Trips cualificado primeiro
con Ginther na terceira posición de partida detrás de Ricardo Rodríguez. Ginther retirouse da carreira. Von Trips morreu nun espectacular accidente na
segunda volta, no que tamén morreron once espectadores.
Algúns dos que resultaron feridos, finalmente sucumbiron, resultaron un total de quince mortes. O equipo Ferrari deixou a competición ata o 1 de xaneiro de 1962 como unha mostra de respecto a Von Trips.

### BRM e Honda

En 1962 pasou ao equipo británico BRM para competir xunto a Graham Hill, o máis destacado foi o terceiro lugar no Campionato Mundial de 1963 detrás de Hill. Anotou máis puntos que o seu compañeiro de equipo en toda a tempada, pero só contaban as seis mellores puntuacións para o campionato.

A súa reputación como un sólido "corredor de equipo" e un excelente piloto de probas e desenvolvemento valeulle unha invitación para unirse ao equipo Honda en 1965 co que logrou a súa primeira e única vitoria nun GP no Gran Premio de México de 1965. O triunfo tamén foi o primeiro para Honda na Fórmula 1. Ginther fixo 151´7 km/h sobre a revirada pista de 5 km. nas 65 voltas na carreira de Cidade de México. A súa velocidade eclipsou a marca anterior de 150´185 km/h establecido por Dan Gurney en 1964. Tamén foi a primeira vez que Honda participou no Gran Premio de México. Honda volveu a participar na competencia internacional no Gran Premio de Italia de 1966. O equipo Honda so tiña tres anos e atopouse con dificultades na preparación dun motor máis grande. Ginther lideraba en Italia antes de que o seu coche estrelarase contra un muro de contención e rompeuse a clavícula.

Ginther gañou 1 carreira, logrou 14 podios, e anotou un total de 107 puntos nos campionatos que participou.

El apareceu nun papel sen acreditar na película de 1966  *Grand Prix* como John Hogarth, un piloto do equipo xaponés "Yamura". Tamén actuou como un dos asesores técnicos da película.

Ao facer un intento para cualificar para as 500 Millas de Indianápolis de 1967, Ginther decidiu que xa era suficiente e afastouse das carreiras. A Ginther rompéuselle unha tubaria de combustible no seu Indy All-American Eagle que rociouno cunha mestura de etanol e gasolina. Esta experiencia, xunto co recordo de queimarse antes, levou a súa retirada repentina.

Ginther tamén participou nun Porsche 911 con outros dous pilotos americanos durante a 39ª edición das 24 Horas de Le Mans, en xuño de 1971.

Morte
-----

Richie Ginther morreu dun ataque ao corazón mentres estaba de vacacións coa súa familia en Francia o 20 de setembro de 1989.

### Resultados Completos na Fórmula Un

(Chave) As carreiras en letra grosa indican **pole position**; as carreiras en *cursiva* indican *volta rápida*.

| Ano | Equipo | Chasis | Motor | 1 | 2 | 3 | 4 | 5 | 6 | 7 | 8 | 9 | 10 | 11 | Pos. | Pts. |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1960 | Scuderia Ferrari | Ferrari 246P | Ferrari | ARX | MON6 | 500 |  |  |  |  |  |  |  |  | 9º | 8 |
| Ferrari Dino 246 |  |  |  | NED6 | BEL |  | GBR | POR | ITA2 | USA |  |
| Reventlow Automobiles Inc | Scarab Type 1 | Scarab |  |  |  |  |  | FRANTS |  |  |  |  |  |
| 1961 | Scuderia Ferrari | Ferrari 156 | Ferrari | *MON*2 | NED5 | *BEL*3 | FRARet | GBR3 | ALE8 | ITARet | USANCG |  |  |  | 5º | 16 |
| 1962 | Owen Racing Organisation | BRM P48/57 | BRM | NEDRet | MONRet |  |  |  |  |  |  |  |  |  | 8º | 10 |
| BRM P57 | BRM |  |  | BEL13 | FRA3 | GBR13 | ALE8 | ITA2 | USARet | RSA7 |  |  |
| 1963 | Owen Racing Organisation | BRM P57 | BRM | MON2 | BEL4 | NED5 | FRARet | GBR4 | ALE3 | ITA2 | USA2 | MEX3 | RSARet |  | **3º** | **29 (34)** |
| 1964 | Owen Racing Organisation | BRM P261 | BRM | MON2 | NED11 | BEL4 | FRA5 | GBR8 | ALE7 | AUT2 | ITA4 | USA4 | MEX8 |  | 5º | 23 |
| 1965 | Honda R&D Co | Honda RA272 | Honda | RSA | MONRet | BEL6 | FRARet | GBRRet | NED6 | ALE | ITARet | USA7 | MEX1 |  | 7º | 11 |
| 1966 | Cooper Car Company | Cooper T81 | Maserati | MONRet | BEL5 | FRA | GBR | NED | ALE |  |  |  |  |  | 11º | 5 |
| Honda R&D Co | Honda RA273 | Honda |  |  |  |  |  |  | ITARet | USANC | *MEX*4 |  |  |
| 1967 | Anglo American Racers | Eagle Mk1 | Weslake | RSA | MONNSC |  |  |  |  |  |  |  |  |  | NC | 0 |
| Advance Muffler/Bruce Bromme |  |  | NEDNCG | BEL | FRA | GBR | ALE | CAN | ITA | USA | MEX |

### Resultados en carreiras non de campionato

(Chave) (Carreiras en letra grosa indican pole position)
(Carreiras en *italica* indican volta rápida)

| Ano | Equipo | Chasis | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1960 | Scuderia Ferrari | Ferrari 246 | Ferrari V6 | GLV | INT | SIL9 | LOM | OUL |
| 1961 | Scuderia Ferrari | Ferrari 156 | Ferrari | LOM | GLV | PAU | BRX | VIE | AIN | SYRWD | NAP | LON | SIL | SOL | KAN | DAN | MOD | FLG | OUL | LEW | VAL | RAN | NAT | RSA |
| 1962 | Owen Racing Organisation | BRM P578 | BRM | CAP | BRX | LOMWD | LAV | GLV10 | PAU | AINRet | INTRet | NAP | MAL | CLP | RMSRet | SOL | KAN | MED | DAN | **OUL**Ret | MEX | RAN15 | NAT3 |
| 1963 | Owen Racing Organisation | BRM P578 | BRM | LOM5 | GLVRet | PAU | IMO | SYR | AIN4 | INTRet | ROM | SOL | KAN | MED | AUT | OUL2 | RAN |
| 1964 | Owen Racing Organisation | BRM P261 | BRM | DMTWD | NWT | SYR | AINNTS | INTWD | SOL | MED | RAN |
| 1966 | Stirling Moss Racing Team | BRP | BRM V8 | RSARet | SYR |  |  |
| Cooper Car Company | Cooper T81 | Maserati |  |  | INTRet | OUL |
| 1967 | Anglo American Racers | Eagle Mk1 | Weslake | ROC10 | SPC | INT | SYR | OUL | ESP |

Notas
-----

1. ↑  *Richie Ginther Enters Times Grand Prix*, Los Angeles Times, September 13, 1960, Page C1
2. ↑  Roebuck, N. 1998. *Legends: Richie Ginther*. **Motor Sport**. LXXV/3 (March 1999), 16–17
3. ↑  Sloniger, J. 1961. *Tester to the Prancing Horse*. In: Eves, E. (ed.) *Autocourse: Review of International Motor Sport. 1960, Part One.* Trafalgar Press, London. 80pp
4. ↑  "Richie Ginther". *Grand Prix Racing*. Arquivado dende o orixinal o 14 de agosto de 2007. Consultado o 2007-08-20.
5. ↑  *Phil Hill, in Ferrari Wins Monza Grand Prix*, Los Angeles Times, September 5, 1960, Page C6
6. ↑  *Ferrari Has Enviable Problem; Who on His Team Should Win*, New York Times, July 2, 1961, Page 58.
7. ↑  *Moss May Be Tough*, Lincoln Evening Journal, May 15, 1961, Page 14
8. ↑  *Ginther Sets Monaco Record*, Los Angeles Times, May 13, 1961, Page A3
9. ↑  *Italians' Ferrari Takes Auto Race*, New York Times, August 16, 1961, Page 27.
10. ↑  *Grand Prix Trials Paced By Ginther*, New York Times, September 9, 1961, Page 25.
11. ↑  *Ferraris In Sweep*, New York Times, September 10, 1961, Page K9
12. ↑  *Von Trips and 11 Spectators Killed in Grand Prix*, New York Times, September 11, 1961, Page 1.
13. ↑  *Top Drivers Arrive For Grand Prix*, New York Times, October 10, 1961, Page C4.
14. ↑  *Ginther Takes Mexican Grand Prix*, Fresno Bee, October 25, 1965, Page 18.
15. ↑  *U.S. Grand Prix*, Fremont Argus, September 30, 1966, Page 9.
16. ↑  *Motor Sports Today*, Van Nuys News, April 14, 1968, Page 36.
17. ↑  *Porsche Team Choice To Wim At Le Mans*, Hamilton, Ohio Daily News Journal, June 12, 1971, Page 23.
18. ↑  Up until 1990, not all points scored by a driver contributed to their final World Championship tally (see list of points scoring systems for more information). Numbers without parentheses are Championship points; numbers in parentheses are total points scored.

Véxase tamén
------------

### Ligazóns externas

* Biographical article and video on The Speed Blog
* Richie Ginther | #18 of top-20 non-WDC F1 drivers

|  |  |
| --- | --- |
| Control de autoridades | 
* Wd: Q171460
* WorldCat
* VIAF: 4146152822007101040000
* LCCN: no2018071868
* DriverDB: richie-ginther
* RacingReference: Richie\_Ginther

 |